Απόφαση της Μεικτής Επιτροπής του ΕΟΧ

αριθ. 102/2003

της 26ης Σεπτεμβρίου 2003

για την τροποποίηση του παραρτήματος Ι (κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα I της συμφωνίας τροποποιήθηκε από την απόφαση αριθ. 66/2003 της Μεικτής Επιτροπής του ΕΟΧ, της 20ής Ιουνίου 2003(1).

(2) Θα πρέπει να ενσωματωθεί στη συμφωνία η απόφαση 2002/878/ΕΚ της Επιτροπής, της 6ης Νοεμβρίου 2002, περί θεσπίσεως των σχεδίων δειγματοληψίας και των διαγνωστικών μεθόδων για την ανίχνευση και την επιβεβαίωση της παρουσίας των ασθενειών των μαλακίων βοναμίωσης (Bonamia ostreae) και μαρτειλίωσης (Marteilia refringens)(2).

(3) Θα πρέπει να ενσωματωθεί στη συμφωνία η απόφαση 2002/879/ΕΚ της Επιτροπής, της 4ης Νοεμβρίου 2002, για την τροποποίηση της απόφασης 2002/304/ΕΚ όσον αφορά προγράμματα που εφαρμόζονται στη Φινλανδία με σκοπό την απόκτηση του καθεστώτος των εγκεκριμένων ζωνών ως προς τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ)(3).

(4) Θα πρέπει να ενσωματωθεί στη συμφωνία η απόφαση 2002/1005/ΕΚ της Επιτροπής, της 23ης Δεκεμβρίου 2002 για τη δεύτερη τροποποίηση της απόφασης 2002/308/ΕΚ περί καταρτίσεως καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ)(4), οι οποίες προσβάλλουν τα ψάρια.

(5) Η παρούσα απόφαση δεν εφαρμόζεται στο Λιχτενστάιν,

ΑΠΟΦΑΣΙΖΕΙ:

Άρθρο 1

Το μέρος 4.2 του κεφαλαίου Ι του παραρτήματος Ι της συμφωνίας τροποποιείται ως εξής:

1. Προστίθεται η ακόλουθη περίπτωση στο σημείο 66 (απόφαση 2002/308/ΕΚ της Επιτροπής):

"- 32002 D 1005: Απόφαση 2002/1005/ΕΚ της Επιτροπής, της 23ης Δεκεμβρίου 2002 (ΕΕ L 349 της 24.12.2002, σ. 109)."

2. Μετά το σημείο 67 (απόφαση της Επιτροπής 2002/598/ΕΚ), παρεμβάλλεται το ακόλουθο σημείο:

"68. 32002 D 0878: Απόφαση 2002/878/ΕΚ της Επιτροπής, της 6ης Νοεμβρίου 2002, περί θεσπίσεως των σχεδίων δειγματοληψίας και των διαγνωστικών μεθόδων για την ανίχνευση και την επιβεβαίωση της παρουσίας των ασθενειών των μαλακίων βοναμίωσης (Bonamia ostreae) και μαρτειλίωσης (Marteilia refringens) (ΕΕ L 305 της 7.11.2002, σ. 57).

Η πράξη αυτή εφαρμόζεται επίσης στην Ισλανδία."

3. Κάτω από τον τίτλο: "ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΤΗΣ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ", πρέπει να προστεθούν τα ακόλουθα στο σημείο 52 (απόφαση 2002/304/ΕΚ της Επιτροπής):

", όπως τροποποιήθηκε από:

- 32002 D 0879: Απόφαση 2002/879/ΕΚ της Επιτροπής, της 4ης Νοεμβρίου 2002 (ΕΕ L 305 της 7.11.2002, σ. 59)."

Άρθρο 2

Τα κείμενα των αποφάσεων 2002/878/ΕΚ, 2002/879/ΕΚ και 2002/1005/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 27 Σεπτεμβρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 26 Σεπτεμβρίου 2003.

Για τη Μεικτή Επιτροπή του ΕΟΧ

Ο Πρόεδρος

Η Α.Υ. ο Πρίγκιπας Νικόλαος του Λιχτενστάϊν

(1) ΕΕ L 257 της 9.10.2003, σ. 4.

(2) ΕΕ L 305 της 7.11.2002, σ. 57.

(3) ΕΕ L 305 της 7.11.2002, σ. 59.

(4) ΕΕ L 349 της 24.12.2002, σ. 109.

(5) Έχουν αναφερθεί συνταγματικές απαιτήσεις.